Frederikshavn White Hawks indtager nu andenpladsen i Metal Ligaen, efter de onsdag aften besejrede SønderjyskE på udebane. Resultatet blev 3-1, og det var Christopher Frederiksen, Dane Fox og Nikolaj Kragh Christensen, der stod for målene for White Hawks. Med aftenens sejr er det endnu en gang to nordjyske mandskaber, der indtager topplaceringerne i ligaen. Førstepladsen sidder Aalborg Pirates på. Aalborg Pirates var også i aktion onsdag, hvor de mødte Esbjerg Energy på udebane. Aalborgenserne sikrede sig point, da de vandt 3-2 ved en kamp, der endte med at blive afgjort i straffeslag. Målscorerne var Martin Højbjerg, Thomas Spelling, og da straffeslagene skulle tages, var det Pierre-Olivier Morin, der som den eneste fik pucken i nettet for Aalborg Pirates. Det var dog nok til at kampen endte med en sejr til piraterne – Esbjerg Energy formåede nemlig ikke at score på straffeslag.

Referat:
Både Aalborg Pirates og Frederikshavn White Hawks sejrede onsdag aften på isen.